Tonikaku Kawaii

Ang Tonikaku Kawaii, ay isang serye ng manga mula sa bansang Hapon na isinulat at inilarawan ni Kenjiro Hata. Baha-bahagi itong inilalathala sa magasing Weekly Shōnen Sunday ng Shogakukan noon pang Pebrero 2018. Umiikot ang kuwento kay Nasa Yuzaki, isang henyong binata at ang namumuong pag-ibig sa pagitan niya at sa kanyang bagong asawa na si Tsukasa, ang nagligtas sa kanya noong naaksidente siya sa simula ng kuwento.

Nagkaroon ito ng isang anime noong Oktubre 2020. Ginawa ito ng istudyong Seven Arcs.

Lisensiyado para ilabas ang naturang manga ang Viz Media sa Hilagang Amerika.

Kuwento 
Nabangga si Nasa Yuzaki, isang binata na may kakaibang pangalan, ng isang dakbatlag sa araw ng kanyang entrance exam sa binabalakan niyang pasukan na haiskul. Nakatagpo niya ang isang magandang babae, na nagligtas sa kanya sa tiyak na kapamahakan. Umamin agad si Nasa sa nararamdaman niya para sa babaeng ito. Pumayag ang babae, si Tsukasa Tsukuyomi, na maging katipan niya, sa kondisyong dapat magpakasal silang dalawa muna. Nahimatay agad si Nasa pagkatapos, at mula noon, hinanap niya ito. Nagpasiya siyang hindi tumuloy sa haiskul, at namasukan ng pansamantala. Pagsapit ng ika-18 kaarawan niya, bigla na lang nagpakita si Tsukasa sa harapan ng pinto ng bahay niya, bitbit ang isang form para sa kasal. Kahit na tutol ang ampong kapatid na babae ni Tsukasa sa relasyon ng dalawa, ipinakilala pa rin ni Tsukasa si Nasa sa angkan niya.

Habang umuusad ang kuwento, lalong naging mas malapit ang relasyon ng dalawa sa isa't isa. Naghahawak-kamay sila, nagyayakapan, at naghahalikan pagsapit ng ika-14 na kabanata.

Mga Tauhan 

Ang bidang lalaki ng kuwento. Ang pangalan niya ay galing sa ahensiyang pangkalawakan ng Estados Unidos na naging dahilan upang siya ay pagtawanan ng iba at dahil dito, nag-sikap siya sa pag-aaral nang sa gayon maalala siya ng iba bilang siya at hindi dahil sa pangalan niya lamang. Isang gabi matapos ang kanyang entrance exam sa papasukan niyang haiskul, nakita at nakilala niya ang isang babae, ngunit nabangga siya ng dakbatlag bago niya makausap ito. Sa tulong ng adrenaline, nakatayo at nagawa pa niyang makausap ang babaeng si Tsukasa. Inamin niya ang nadarama niya para kay Tsukasa bago mahimatay. Tatlong taong makalipas, kinasal sila ni Tsukasa sa bisa ng pagrehistro nila ng papeles ng kasal. 
, kalaunan 

Ang bidang babae ng kuwento. Matapos niyang iligtas si Nasa noong gabing iyon, pumayag siyang maging katipan ni Nasa pagkatapos niyang aminin ang kanyang pag-ibig para sa kanya, sa kondisyong pakakasalan siya dapat muna. Matapos ng tatlong taong pagkakawala, nagpakita muli siya kay Nasa na may bitbit na papeles para sa kasal. Partikular niyang pinuna ang bago niyang pangalan sa pagrehistro ng kasal nila. Napakamisteryoso ang pagkatao at buhay niya bago ang kasal nila ni Nasa, at madalas siyang inihahalintulad sa kuwento ni Prinsesa Kaguya.

Kouhai ni Nasa at pangunahing tagapangalaga ng pampublikong paliguan ng Arisagawa. Siya ang pinakatumatangkilik sa pag-ibig ng dalawa. Umabot nga sa puntong tinuturuan niya ang dalawa kung paano nila mapapaabante ang relasyon nila.

Ang kaklaseng bobo ni Nasa. Halatang may gusto siya kay Nasa. Gayunpaman, nauunawaan niya ang buong katayuan, at tinatangkilik niya ang dalawa.

Kamag-anak ni Tsukasa. Itinuturing isang kapatid siya ni Tsukasa. Naiingit siya sa kasal ng dalawa, at inutusan niya ang mga kasambahay niya na guluhin ang relasyon ng dalawa. Bago niya nalaman ang kasal, mabait ang pakikitungo niya kay Nasa. Hindi malinaw ang tunay na relasyon niya kay Tsukasa, ngunit may pareho silang tita sa tuhod, si Tokiko.

Midya

Manga 
Parehong isinulat at iginuhit ni Kenjiro Hata ang Ang Kyut Niya Talaga. Sinimulang baha-bahaging ilabas ang dugtungan sa ika-12 labas ng magasing Weekly Shōnen Sunday ng Shogakukan noong ika-14 ng Pebrero 2018. Ginawan ng Shogakukan ito ng mga tankōbon, kung saan nilabas nila ang una sa mga ito noong ika-18 ng Mayo 2018. Noong inilabas ang ikalawang tomo nito noong ika-17 ng Agosto 2018, naglabas ng isang teaser para sa dugtungan. Pagsapit ng Oktubre 2020, nagkaroon na ito ng 13 tankōbon.

Noong Pebrero 2020, inanunsyo ng Viz Media na nalisensiyahan na sila para sa Ingles na salin ng dugtungan.

Anime 
Inanunsyo noong ika-4 ng Marso 2020 na gagawan ito ng isang anime ng istudyong Seven Arcs. Pinangasiwaan ito ni Hiroshi Ikehata at si Kazuho Hondo naman ang gumawa ng iskrip. Si Masakatsu Sasaki ang gumuhit sa mga tauhan, at si Endō naman ang gumawa ng tugtugin. Inilabas ito sa Tokyo MX, ytv, at Nippon TV noong ika-3 ng Oktubre 2020. Inawit ni Akari Kitō ang pambungad na tema nito, ang Koi no Uta (feat. Tsukasa Yuzaki), samantalang inawit naman ni KanoeRana ang pangwakas na tema nito, ang Tsuki to Hoshizora. May 12 episode ito. Ini-stream ito ng Crunchyroll sa piling mga pook sa ilalim ng kanilang tatak na Crunchyroll Originals. Samantala, lisensyado naman ang Media Plus Networks Asia para ilabas ito sa Timog-silangang Asya sa kanilang tsanel na Aniplus Asia. Noong ika-11 ng Nobyembre 2020, inanunsyo ng Crunchyroll na makakatanggap ito ng isang dub sa Ingles, na unang ipinalabas noong ika-20 ng Nobyembre.

Mga episode

Pagtanggap 
May mahigit 250,000 sipi ng dugtungan ang nasa sirkulasyon noong Oktubre 2018. Umakyat ito sa 400,000 sipi noong Pebrero 2019, at umabot sa lagpas 1 milyon noong Oktubre 2019.

Isa sa mga nanalo noong 2019 ang mangang ito sa kategoryang naka-limbag sa ika-5 parangal ng Tsuki ni Kuru Manga.

Talababa 
Paglilinaw

Pagsasalin

Mga sanggunian

Mga karagdagan

Panlabas na kawing